Diari Oficial de la Generalitat Valenciana


Sumari del DOGV 7659, del 17-11-2015 (2015/9078)

Informació pública del tràmit d'audiència per al canvi de denominació vial de la travessia de Benimagrell a carrer de l'Alcalde Edmundo Juan Seva García.
---------------------------------------------------------------------------------------------------------------------------------------------------------

### Dades del document

Número de DOGV
:   7659

Data del DOGV
:   17-11-2015

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2015/9078


Data del document
:   02-11-2015

Organisme emissor
:   Ajuntament de Sant Joan d'Alacant

Tipus de document
:   Anunci

Descriptors 

:   * Sant Joan d'Alacant
    * administració local
    * pla d'urbanisme

Informació pública del tràmit d'audiència per al canvi de denominació vial de la travessia de Benimagrell a carrer de l'Alcalde Edmundo Juan Seva García. [2015/9078]  
Iniciació d'expedient per a canvi de denominació de via pública. Ref. ALC/rmmr 6459/2015.  
El 6 d'octubre de 2015 l'alcalde president de l'Ajuntament de Sant Joan d'Alacant, pel Decret número 2015-2331, va resoldre incoar expedient perquè la travessia de Benimagrell passe a denominar-se carrer Alcalde Edmundo Juan Seva García. Va nomenar a l'efecte instructora Eva María Delgado Cabezuelo (regidora delegada de Trànsit) i secretària Rosa María Muñoz Román (administrativa adscrita a Alcaldia).  
  
El Ple de la corporació, en la sessió del 13 d'octubre de 2015, va ser informat d'aquest decret.  
Edmundo Juan Seva García va ser regidor d'aquest ajuntament pel Partit Socialista Obrer Espanyol des de 1995. Va ser titular, entre altres, de les regidories de Comerç, Mercat, Ocupació de la Via Pública, Esports, Contractació, etc., i alcalde durant el quadrienni 2007 a 2011. Des de llavors fins que va cessar el 13 de juny de 2015 va conservar l'acta de regidor i va ser diputat provincial pel partit judicial d'Alacant.  
  
En l'etapa d'alcalde es van executar, entre altres, les obres de remodelació de la plaça de l'Ordana, les de millora d'accessibilitat de vianants, ciclistes i autobusos a l'Hospital Clínic de Sant Joan d'Alacant, es van iniciar i impulsar les obres denominades Col·lector Sud, de drenatge d'aigües pluvials de Sant Joan d'Alacant, i va promoure la construcció del Centre Cultural que alberga l'arxiu municipal, la biblioteca, sales d'estudis i altres sales polivalents i la rehabilitació de la finca Pedro José, actual seu del Jutjat de Pau.  
D'acord amb els articles 23 i 24 del reglament municipal vigent, d'Honors i Distincions, s'obri un termini de 15 dies perquè la persona, institució, associació, etc. que dispose d'alguna dada, ressenya o documentació d'interés per a l'expedient, puga manifestar-ho, a fi d'incorporar totes les referències que contribuïsquen a acreditar fefaentment la meritòria labor i l'actuació d'Edmundo Juan Seva García en benefici i al servei del municipi de Sant Joan d'Alacant.  
  
L'expedient podrà consultar-se durant el termini citat en el despatx de la secretària d'expedient, de dilluns a divendres hàbils, en horaris de 09.00 a 14.00 hores.  
Es fa públic perquè se'n prenga coneixement i als efectes oportuns.  
  
  
Sant Joan d'Alacant, 2 de novembre de 2015.- L'alcalde: Jaime Joaquín Albero Gabriel.